# ERANSKINA. \_\_\_\_\_\_\_\_\_\_\_\_\_\_\_\_ ELKARTE/ENTITATEAREN UDALEKU ITXIAK EGITEKO PROTOKOLOA, COVID-19AK ERAGINDAKO OSASUN-KRISIAREN EGOERARA EGOKITUTA.

## PREBENTZIO-NEURRIAK

### Transmisioa: kontrola eta prebentzioa

* + Udalekuari/Kanpamentuari ekin aurretik, parte-hartzaileei eta beren familiei derrigorrez bete beharreko arau jakin batzuk gogoraraziko dizkiegu, jarduera segurtasun- eta osasun-berme ahalik eta handienekin garatzeko. Neurriak COVID-19ari aurre egiteko higiene eta prebentzioarekin lotuta daude. Zentzu horretan, inork ez du udalekuan/kanpamentuan parte hartuko, baldin eta COVID-19arekin lotuta egon daitezkeen sintomak edo ondoeza badituzte.
  + COVID-19 gaitzarekin bateragarriak diren sintomak honako hauek dira: sukarra, eztula edo airea falta delako sentsazioa eta sintoma atipikoak, hala nola, giharretako minak, beherakoak, bularraldeko mina eta zefaleak. Kontsultatu hemen: [¿Cuáles son los síntomas de la COVID-19?](https://www.mscbs.gob.es/profesionales/saludPublica/ccayes/alertasActual/nCov/img/COVID19_sintomas.jpg)
  + Parte-hartzaileen legezko tutoreak arduratuko dira COVID-19arekiko norberaren egoeraz; horrenbestez, norbaitek COVID-19arekin zerikusia duen sintomaren bat baldin badu, ez da jarduerara joango eta udaleku/kanpamentuaren arduradunarekin (gerentea, zuzendaria, begiralea, etab.) jarriko da harremanetan, telefono edo washapp \_\_\_\_\_\_\_\_\_\_\_\_\_\_\_\_ bidez. Horretarako, parte-hartzaileek, eta, hala badagokie, haien legezko tutoreek, konpromisoa hartu behar dute funtsezko osasun- eta lege-betekizun batzuk betetzeko, \_\_\_\_\_\_\_\_\_\_\_\_\_\_\_\_elkarteak/entitateak udalekua/kanpamentua segurtasunez egin ahal izan dezan. Hala, parte hartzeko baldintzak, informatzeko betebeharra eta baimen informatua onartuko dituzte dokumentu honi atxikitako agiri baten bidez.
  + Nolanahi ere, parte-hartzaileak ezin du udalekura joan eta ezin du bertan parte hartu, COVID-19ak eragindako pertsona batekin kontaktu estuan egon bada 2 metro baino gutxiagoko distantziara, guztira 15 minutuz baino gehiago metatuta 24 ordutan, maskara etengabe eta behar bezala erabili gabe (baita sintomarik gabe ere). Kontuan hartu beharreko aldia kasu positiboaren sintomak hasi baino 2 egun lehenagokoa izango da, edo sintomarik ez duten pertsonen kasuan, diagnostikorako lagina hartu baino 2 egun lehenagokoa. Kasu horretan, ez dute udalekura joan behar, eta osasun-zentroarekin jarri beharko dute harremanetan.
  + Elkarteak/entitateak beharrezkoak diren prestakuntza- eta informazio-jarduerak garatuko ditu, udalekuak/kanpamentua garatzean aplikatuko diren neurriak eta protokoloak ezagutarazteko eta higiene osasungarriko jardunbideak hedatu, sustatu eta indartzeko langile guztien eta parte-hartzaileen artean.
  + Udalekuak hasi aurretik, elkartea/entitatea kolektibo eta errealitate sozial desberdinetara (adina, dibertsitate funtzionala, etab.) egokitutako informazio-materialak prestatzen eta banatzen ari da. Honako webgunean kontsulta daitezke: \_\_\_\_\_\_\_\_\_\_\_\_\_\_\_\_ Material horien bitartez, ezarritako segurtasun-, portaera- eta higiene-neurriak zehaztuko dira, bai eta erabiltzaileek bete beharreko jarraibideak ere, aldez aurretik ezagutu eta gauzatzeko.
  + Elkarte/Entitateak mezuak, kartelak eta seinaleak indartuko ditu erabiltzen diren instalazioetan, higiene eta prebentzioko jokabideak eta neurriak gogoraraziz, batez ere funtsezko eremuetan, hala nola bainugeletan, jangeletan, korridoreetan, ikasgeletara sartzeko ateetan eta abarretan.

### Nahitaezko higiene- eta prebentzio-neurri pertsonalak betetzea

* + Elkarteak/entitateak bermatu egingo du jarduera gauzatuko den lekuan eta leku komunetan (sarreretan, komunetan, jangeletan, etab.) pertsona guztiek uneoro eskuragarri dituztela ura, xaboia eta eskuak lehortzeko papera, eta baita ere gel hidroalkoholikoak edo Osasun Ministerioak baimendu eta erregistratutako eragin biruzidako desinfektatzaileak eskuak garbitzeko. Ahal dela, tapa eta pedala dituzten zabor-ontziak erabiliko dira. Halaber, talde, egoera eta uneak kontuan hartuta, disoluzio hidroalkoholikoak jarriko dira hainbat tokitan, erabil daitezen.
  + Instalazioetan garbiketa eta desinfekzioa indartuko dira. Garbiketa-programa sakon bat egingo da, maizen ukitzen diren objektuak eta gainazalak (etengailuak, heldulekuak, eskudelak) garbitu eta desinfektatuko direla ziurtatuz. Horretarako kontuan hartuko dira [AGINDUA, 2020ko apirilaren 2koa, Osasuneko sailburuarena, gainazalak garbitzeko eta desinfektatzeko neurriak eta bestelako higiene-neurriak hartzen dituena SARS-CoV-2 (Covid-19) birusak eragindako pandemia dela eta](https://www.euskadi.eus/eusko-jaurlaritza/-/eli/es-pv/o/2020/04/02/(1)/dof/eus/html/), eta haren jarraibide teknikoak.
  + Lokalen aireztapen naturala eta mekanikoa areagotu egingo da, barruan airea berritu ahal izateko. Ahal den neurrian, kanpoko airearekin lan egingo da, birzirkulazioa minimizatuz eta barneko aire-korronteak saihestuz.
  + Bete ezean diziplinazko zer neurri ezarriko diren argi eta garbi adieraziko da.

### Arrisku-taldeak eta desabantaila sozialean dauden taldeak babestea

* + Zehatz-mehatz aztertu da arrisku-taldeetako kideek edo arrisku-pertsonekin bizi direnek euren erantzukizunpean parte hartzeko aukera.
  + Arreta berezia emango zaie, begirale laguntzaile gehiago jarrita, parte hartzeko aukera gutxiago dituzten pertsonei (arrisku-taldeak, desabantaila sozialeko egoeran dauden taldeak, dibertsitate funtzionala edo intelektuala duten pertsonak).

### Udalekuetan parte hartzeko izen-ematea

* + Izen-ematea online egin da / Izen-ematea aurrez aurrekoa izan da, horretarako erabilitako bulegoetan edo elkarte/entitatearen egoitzan jendearentzako arretarako araututako baldintzak betetzea bermatuz (\_\_\_\_\_\_\_\_\_\_\_\_\_\_\_\_\_\_\_\_).

### Aurrez aurreko jarduerak egokitzea eta berrantolatzea

* + Jarduerak aire zabalean egitea lehenetsiko da.
  + Sarrera- eta irteera-uneetan modu mailakatuan sartu edo irteteko moduan antolatuko da jarduera, eta seinaleak erabiliko dira jende-pilaketak saihesteko eta segurtasun-distantzia gordetzeko. Azpitaldeak 10 haurrekoak izango dira, bakoitza bere begiralearekin, eta ekintzen ordutegiak planifikatu dira prebentzioko neurriak eta pertsonen arteko distantzia-neurriak bete ahal izateko.
  + Gauzatu beharreko prozedurak, errutinak eta ibilbideak aztertuko dira, infekzioa zabal dezaketen puntu kritikoak zein diren aztertzeko, eta hori saihestu edo eragotziko duten prebentzio-neurriak martxan jartzeko.
  + Txanda arruntetan gela komunak eta distantzia fisikoa gordetzeko aukera ematen ez duten espazioak erabiltzeko, ordutegiak, erabiltzeko txandak (ordu-tarteak) edo gehienezko okupazio-denborak ezarriko dira. Ahal den neurrian, espazio horiek txandaka erabiltzeko ahalegina egingo da.
  + Espazio komunetan altzari finkoen kokapena egokituko da, segurtasun-distantzia gordetzea errazteko. Batzuetan, espazioak berriz diseinatu beharko dira, ekipamenduak aldatuz edo kenduz, transmisio-aukerak minimizatzeko. Adibidez, mahai-motak, aulkiak, armairuak, tapa eta pedala duten paperontzi-kopurua eta –motak
  + Langileek aplikatu behar diren neurriak ezagutu behar dituzte. Langileentzako, begiraleak barne, informazio- eta kontingentzia-plan bat izango da.
  + Jardueraren hasieran bete beharreko neurriak azalduko zaizkie haurrei.
  + Erreferentziazko pertsona bat izendatuko da COVID-19rekin lotutako alderdietarako. Pertsona horrek taldeetako kideei, jardueretan parte hartzeari, autobuseko garraioei edo bestelako bitartekoei buruzko informazioa eta senideen harremanetarako datuak bildu eta eguneratuta izango ditu. COVID arduradunak, beharrezkoa denean, kontaktuak ikertzeko Zaintza eta Jarraipen Sareak eskatutako informazioa bildu eta emango du.
  + Jardueretan parte hartzen dutenen familia guztiek jakingo dute nor den COVID arduraduna, eta haren harremanetarako telefonoa izango dute.
  + Parte-hartzaileentzako isolamendu- eta komunikazio-plan bat ezarriko da, jarduera garatu bitartean COVID-19rekin bateragarriak diren sintomak dituztenerako.
  + Jarduerak gehienez 10 parte-hartzaileko azpitalde egonkorretan egingo dira, begiraleez gain, taldeen arteko distantzia 2 metrokoa izanik.
  + Kontaktu fisiko etengabea eskatzen duten jarduerak egitea saihestuko da, ahal den neurrian materialak partekatzea ekidingo da eta jardueretan parte hartzen dutenen arteko kontaktua mugatzeko ahalegina egingo da, ahal den neurrian pertsonen arteko 1,5 metroko segurtasun-distantzia gordez.
  + Sei urtetik gorakoek maskara erabiliko dute uneoro, pertsonen arteko distantzia edozein dela ere.
  + Jan-edatekoak: Catering zerbitzu bidez / tokiko sukaldean egindakoa eskainiko da, banakako anoatan, eta betiere segurtasun-neurriak betez (anoak prestatuko dituenak nahitaez izango du elikagaiak manipulatzeko ziurtagiria, eta, gainera, parte-hartzaileen laguntzarik gabe prestatuko ditu). Parte-hartzaileek lehen jatordurako janaria eraman behar badute, ezingo dute beste inorekin partekatu.
  + Jangelarik badago, hamar pertsonako talde berberak mantenduko dira, beraien arteko distantzia 2 metrokoa izanik. Gainera, kutsatzeko aukera murrizteko eta kontaktuen miaketa errazteko, mahaian leku berean eseriko dira egunero. Pertsona bakoitzak bere plateretik jango du, eta ezin izango du partekatu. Edukieraren ehuneko berrogeita hamarrera mugatuko da okupazioa, eta etengabe aireztatuta egongo da. Txanda bat baino gehiago izanez gero, garbitu egingo da.
  + Aire zabalean lo egitea (bibak). Egiten bada, lo-zakuen artean segurtasun-tartea utziko da eta lo-zakuak egunero aireztatuko dira.

(aukeratu dagokiona)

* + Gaua kanpin-dendetan eta kanpalekuetan pasatzea. Kanpin-denda bakoitzeko pertsona batek egingo du lo. Parte-hartzaile guztiak elkarrekin bizi badira, kanpin-denda berean egin ahal izango dute lo. Kanpin-dendak fisikoki isolatuta dauden gelak baldin baditu, gela guztiak erabili ahal izango dira. Dendak egunero jaso, garbitu eta aireztatuko dira
  + Gaua instalazioetan pasatzen denean, gela eta logela partekatuak erabiliko dira. Baimendutako gehieneko edukieraren % 50 hartuko da eta, ahal den neurrian, hamar pertsonako talde egonkorrak mantenduko dira, begiraleak gainbegiratuta. Ohatzeak erabiltzen badira, pertsona bakar batek beteko du, edo bik, 3 ohekoak badira. Erabiltzen diren oheen artean, gutxienez 1,5 metroko segurtasun-tartea gordeko da edo hesi-neurriak instalatuko dira. Gelak behin eta berriz aireztatuko dira. Nork bere ohea egingo du. Ohe-arropa poltsetan sartuta edo paketatuta emango zaie, garbi dagoela ziurtatzeko eta kutsatzea eragozteko. Gelarako sarreran disoluzio hidroalkoholikoa jarriko da.
  + Gaua kanpalekutik kanpo igarotzea eskatzen duten ibilaldi edo kanpamentu ibiltarietarako, plangintzan zehaztuko dira segurtasun-neurri egokiak, material sanitarioa eramango duen laguntza-auto bat izango da, eta begirale batek botika-kutxa eramango du beti aldean.
  + Debekatuta daude familiakoen bisitak
  + Elkartea/Entitatea eremu berean diharduten antzekoekin koordinazioan arituko da jende-pilaketak eragozteko; eta agintari eskudunekin ere koordinatuko da, espazio publikoak modu ordenatuan eta seguruan erabiltzeko.

### Begiraleak, jardueran parte hartzen duten taldeen arduradunak diren aldetik

* + 10 pertsonako talde bakoitzeko begirale bat izendatuko da. Arduradun horrek zainduko du urruntze sozialeko neurriak betetzen direla, eta horrez gain, jende-pilaketak eragotziko ditu. Kontrolpean izango ditu jokabideak eta ekipamendu sanitarioak, eta maskara ez duten parte-hartzaileei maskarak banatuko dizkie, osasun-alorreko agintariek emandako gomendioetan adierazita bezala.
  + Elkarteak/entitateak izendatutako arduradunak jaso eta entregatuko dizkiee parte-hartzaileak legezko tutoreei.
  + Udalekua/Kanpamentua behar bezala burutzea bermatzeko, elkarte/entitateko lantaldeak ezagutza eta prestakuntza espezifiko eta eguneratua izango du jardueraren garapenean aplikatuko diren neurri eta protokoloei buruz.

### Parte-hartzaileen joan-etorriak, eta parte-hartzaileak jasotzea eta entregatzea

* + Talde bakoitzeko begirale arduradunak zainduko du parte-hartzaileak jasotzea eta beren legezko tutoreen esku uztea.
  + Jarduera gauzatuko den lekurako joan-etorrietan, herritar ororentzat xedatuta dauden arauak beteko dira.

### Udalekua gauzatzeko eskakizunak.

* 1. **Jarduerak gauzatu aurretik informatzea eta jakinaraztea**

Elkarteak/Entitateak informazio hau emango die parte-hartzaileen legezko arduradunei, udalekua/kanpamentua egin aurretik:

* + Jarraibideak, COVID-19 kasu posibleak prebenitzeko eta horien aurrean jarduteko neurriei buruzkoa (parte-hartzaileei eta legezko tutoreei eman beharrekoa).
  + Parte-hartzeari, informatzeko betebeharrari eta baimen informatuari buruzko baldintzak onartzeko agiria (parte-hartzaileek eta legezko tutoreek sinatu beharrekoa)
  1. **Jarduerak iraun bitartean**
  + Udalekua/kanpamentuaren segurtasuna zaintzeko, legezko tutoreek parte-hartzailearen osasun-egoeraren berri emango diote bere azpitaldeko begirale arduradunari, jarduera hasi aurretik.
  + Parte-hartzaileek dagokien azpitaldearen berri izango dute, eta beren begiralearekin bilduko dira jarduera hasteko izendatzen zaien espazioan.
  + Begiraleak ezarritako prebentzio-neurriak gogoraraziko ditu, eta besteen onerako eta segurtasunerako bete daitezela eskatuko du (gainazalak ez ukitzea, segurtasun-distantzia mantentzea, maskara erabiltzea, eskuak maiz garbitzea, etab.), bai eta instalazioak nola erabili ere (adibidez, aldagelak, komunak, hala badagokio).
  + Begiraleak ekintza, bisita edo ibilbidea nola egingo duten, eta zer arau eta muga aplikatuko diren jakinaraziko die taldekideei.
  + Kontaktu fisikoa tarteko duten agurtzeko eta adio egiteko moduak eragotziko dira.
  + Begiraleak kontrolatuko ditu portaerak eta banatuko ditu maskarak, osasun-alorreko agintariek emandako gomendioetan (unean-unean indarrean daudenak) adierazita bezala.
  + Bete ezean diziplinazko zer neurri ezarriko diren argi eta garbi adieraziko da.
  + Ahal den neurrian, materiala parte-hartzaileen artean eta begiraleekin partekatzea saihestuko da.
  + Garraio pribatua erabiliz gero, agintari eskudunek adierazitako neurriak beteko dira.

### Nola jokatu, parte-hartzaileren batek COVID-19aren sintomak izan daitezkeenak baldin baditu.

* + Parte-hartzaile batek COVID-19arekin bateragarriak diren sintomak dituenean edo langile batek jardueran zehar sintoma horiek detektatzen dituenean, prozeduran identifikatutako gela batera eramango da, bera bakarrik. Gela horrek aireztapen egokia izango du, eta poltsadun pedalezko paperontzi bat, non maskara eta erabili eta botatzeko zapiak botako diren. Era berean, parte-hartzaileari maskara kirurgiko bat emango zaio, eta beste bat bera zaintzen duen helduari ere; kasu bakoitzean dagokion senideari, tutoreari edo hurbilekoari jakinaraziko zaio, eta prozeduran argi eta garbi ezarrita egongo den erreferentziazko osasun-zentroarekin (erreferentziazko osasun-zentroa edo larrialdietarako telefonoa) harremanetan jarriko da, kasua ebalua dezan.

### Nola jokatu COVID-19aren kasu positiboa identifikatu ondoren

* + Protokoloan ezarritako neurriak jarriko dira abian, eta une oro beteko dira osasun-alorreko agintarien gomendioak.
    - Parte-hartzaileen eta profesionalen arteko kasuak eta kontaktuak kudeatzeko, zaintza- eta kontrol-estrategiaren dokumentuan jasotakoa beteko da. Ez dagokie udaleku/kanpamentuko profesionalei, ez kontaktuak aztertzea, ez jarduera bertan behera utzi edo ez baloratzea. Hala ere, osasun-alorreko agintariek eskatutako zereginetan lagunduko da eta haien lana erraztuko da. Kontsultatu: [ESTRATEGIA DE DETECCIÓN PRECOZ, VIGILANCIA Y CONTROL DE COVID-](https://www.mscbs.gob.es/profesionales/saludPublica/ccayes/alertasActual/nCov/documentos/COVID19_Estrategia_vigilancia_y_control_e_indicadores.pdf) [19.](https://www.mscbs.gob.es/profesionales/saludPublica/ccayes/alertasActual/nCov/documentos/COVID19_Estrategia_vigilancia_y_control_e_indicadores.pdf)
  + Beharrezkoa izanez gero, parte-hartzaileen etxerako itzulera koordinatuko da, eta udalekuak egiten jarraitzeko estrategiak abiaraziko dira, beste aukera batzuk aztertuta.
  1. **Jarduera amaitutakoan**
     + Behar bezala botako da babesteko erabilitako materiala (maskarak).
     + Autobusa edo ibilgailua erabili behar izanez gero, modu ordenatuan edo segurtasun-neurriak une oro betez sartuko dira bertara.
     + Jardueraren osteko kudeaketetan, pertsonen artean ahalik eta kontaktu gutxien izango da eta komunikazio telematikoa sustatuko da.

### Prebentzio- eta higiene-neurriak udalekuetako begiraleentzat eta parte-hartzaileentzat

* + - Parte-hartzaileek ekintza guztiak azpitalde egonkorretan egingo dituzte, azpitaldeen arteko distantzia 2 metrokoa izanik. Gehienez ere 10 parte-hartzaile egongo dira taldeko, begiraleez gain. Begiraleek une oro gainbegiratuko dituzte jarduera horiek, eta higiene- eta segurtasun-neurriak aginduko dituzte eta betetzen direla zaindu.
    - Ahal den neurrian, pertsonen arteko segurtasun-distantzia 1,5 metrokoa izango da.
    - Sei urtetik gorako pertsonek uneoro erabiliko dute maskara.
    - Eskuak maiz garbituko dituzte ura eta xaboiarekin eta, ezin bada, disoluzio hidroalkoholiko batekin, 40 segundoz, bereziki eztula edo doministiku egin ondoren, edo jarduerak eremu partekatuetan egin aurretik eta ondoren. Jarduera egin bitartean, besaurreak estali gabe edukiz gero, besaurreak ere garbituko dira. Zikinkeria ikusten den guztietan ura eta xaboia erabiliko dira; izan ere, baliteke gel hidroalkoholikoa nahikoa ez izatea eskuak behar bezala garbitzeko.
    - Eztula eta doministiku egitean, sudurra eta ahoa estaliko dira erabilera bakarreko zapi batekin eta, gero, tapadun zabor-ontzi batera bota. Zapirik eduki ezean, ukondoaren barrualdea erabiliko da, eskuak ez kutsatzeko.
    - Begiak, sudurra eta ahoa ez ukitzen saiatuko dira; eta eskua ez ematen agurtzeko eta beste edozein kontaktu fisikorik ez edukitzen.
    - Tapa duten paperontzi edo edukiontzietara botako dira eskuak lehortzeko edo «arnas etiketa» betetzeko langileek erabilitako zapiak (erabilera bakarrekoak) eta, ahal dela, ontzi horiek oinarekin irekitzen direnak izatea.
    - Higiene pertsonaleko material guztia (maskarak, latexezko eskularruak, etab.) errefusaren edukiontzira botako dira (etxeko hondakinak gaika bereizi ondoren, birzikla ezin daitekeen hondakinen edukiontzira).
    - Sintomak sumatzen hasiz gero, neurriak zorroztuko dira, urruntze sozialekoak zein higienekoak, eta jardueraren arduradunei jakinarazi, haiek ahalik eta azkarren jar daitezen harremanetan osasun-zerbitzuekin.

### Norberaren higienerako gomendioak bete ahal izateko beharrezko produktuak:

* + - Elkarteak/Entitateak udalekuan/kanpamentuan erabiliko diren instalazioetan ateak zabaldu aurretik ziurtatuko du higienerako oinarrizko behar beste ekipamendu dagoela, erabiltzaileek eta langileek erabil ditzaten.
    - Begiraleek eta parte-hartzaileek maskara garbiak edukiko dituzte, osasun-alorreko agintariek adierazitakoaren arabera. Elkartearen/entitatearen ardura izango da halakoez hornitzea.
    - Komunetan eta geletan, ura (ahal dela, epela) eta xaboia.
    - Disoluzio hidroalkoholikoa jarduera gauzatuko den eremuetan, eta leku estrategiko eta publikoetan, jangeletan eta instalazioetarako sarreretan.
    - Erabilera bakarreko zapiak espazio komunetan eta jarduera gauzatuko den eremuetan.
    - Garbiketarako materiala, ugaritutako eguneroko higiene-egitekoak gauzatu ahal izateko (besteak beste, lixiba eta Osasun Ministerioak desinfektatzeko baimendutako produktuak). [Estatuan birusaren kontra baimendutako produktuak](https://www.mscbs.gob.es/profesionales/saludPublica/ccayes/alertasActual/nCov/documentos/Listado_virucidas.pdf).

### Materialak erreserban

* + - Elkarteak/entitateak erabilera orokorreko maskarak edukiko ditu aldatzeko, aurreikusitako parte-hartzaileentzat eta haien begiraleentzat. Baita bat-batean sintomak dituzten eta isolatu behar diren parte-hartzaileentzako maskara kirurgikoak ere.
    - Elkarteak/entitateak garbitasuneko behar beste material izango du, eguneroko higiene-egitekoak indartuta gauzatu ahal izateko.

1. **Langileentzako neurri espezifikoak**
   1. **Begirale boluntarioei buruzkoak**

[DOCUMENTO TÉCNICO DE RECOMENDACIONES PARA LA ACTUACIÓN DEL VOLUNTARIADO ANTE LA CRISIS POR COVID-19 Y EL ESTADO DE ALARMA.](https://www.mscbs.gob.es/profesionales/saludPublica/ccayes/alertasActual/nCov/documentos/Recomendaciones_VOLUNTARIADO.pdf)

* 1. **Praktiketako begiraleei buruzko neurriak**
     + Praktiketako begiraleek parte hartzea baimenduko da, nahiz eta horrek talde bakoitzeko parte-hartzaileen kopurua ugaritzea dakarren, betiere indarrean dagoen araudia betetzen bada.